
În conformitate cu legislația în vigoare, Administrației Naționale „Apele Române” și structurilor teritoriale aflate in subordinea și coordonarea sa (administrații bazinale de apă și sisteme de gospodărire a apelor) le revine rolul esențial de a proteja calitativ și cantitativ resursele de apă ale României și totodată de a implementa mecanismul economic în domeniul apelor, în condițiile asigurării transparenței și accesului public la informațiile privind exercitarea atribuțiilor sale. Astfel, prevederile art. 43 și art. 48-50 din Legea apelor nr. 107/1996, cu [image: image8.jpg]


modificările și completările ulterioare, și prevederile art. 3 alin. (1) și (3) din anexa nr. 3 la OUG nr. 107/2002 privind înființarea Administrației Naționale "Apele Române", aprobată cu modificări prin Legea nr. 404/2003, cu modificările și completările ulterioare, stabilesc regimul de utilizare a resurselor de apă precum și necesitatea obținerii autorizației de gospodărire a apelor și a încheierii unui abonament de utilizare/exploatare cu administrația bazinală de apă pe teritoriul căreia se află folosința respectivă.

Supravegherea de către autoritățile de gospodărirea apelor a respectării de către utilizatori a abonamentului de utilizare/exploatare implică inclusiv prelevarea unor probe de control care să fie analizate în laboratoarele proprii pentru stabilirea concentrațiilor de poluanți din apele uzate evacuate.

Art. 81 alin. (3 3 ) din Legea apelor nr. 107/1996, cu modificările și completările ulterioare, stipulează că ”Pentru deplasarea realizată în scopul prelevării probelor de apă uzată în vederea efectuării analizelor de control, respectiv a analizelor pentru urmărirea realižării prevederilor abonamentului-cadru de utilizare/exploatare a resursei de apă, raportat la frecvența de monitorizare pentru categoriile de folosințe de ape, se percepe un tarif stabilit de Ordonanța de urgență a Guvernului nr. 107/2002xprivind înființarea Administrației Naționale «Apele Române», aprobată cu modificări prin Legea nr. 404/2003, cu modificările și completările ulterioare. Frecvența de monitorizare pentru categoriile de folosințe de ape se stabilește și se aprobă prin ordin al conducătorului autorității publice centrale din domeniul apelor. ”

Pentru reglementarea acestei activități de monitorizare și control, în baza prevederilor menționate mai sus, a fost emis Ordinul ministrului mediului, apelor și pădurilor nr. 2.451 / 2023 privind stabilirea frecvenței de monitorizare pentru categoriile de folosințe de ape, publicat în Monitorul Oficial, Partea I nr. 884 din 02 octombrie 2023.

Implementarea timp de aproape trei ani a prevederilor ordinului menționat în activitatea Administrației Naționale „Apele Române” și a Administrațiilor Bazinale de Apă a evidențiat necesitatea clarificării unora dintre prevederi și adaptării lor la tipul apelor uzate evacuate, la activitățile desfășurate de utilizatorii de apă, dar și la modul/ tipul de funcționare al folosințelor de apă, conform autorizației de gospodărire a apelor in vigoare pentru fiecare dintre aceștia. În acest scop, Administrația Națională ”Apele Române” a elaborat și transmis Ministerului Mediului, [image: image2.jpg]


Apelor și Pădurilor un proiect de ordin pentru modificarea și completarea Ordinului ministrului mediului, apelor și pădurilor nr. 2.451/2023 privind stabilirea frecvenței de monitorizare pentru categoriile de folosințe de ape.

În cadrul Direcției Generale Ape a Ministerului Mediului, Apelor și Pădurilor, acest proiect de act normativ a fost analizat și îmbunătățit și s-a elaborat prezentul referat de aprobare.

Astfel, luând în considerare că toate modificările propuse se referă doar la anexa Ordinului nr. 2.451/2023, a fost propusă modificarea titlului și restructurat textul proiectului de ordin, completându-se inclusiv temeiul legal. Cu privire la anexă, față de propunerea primită de la Administrația Națională ”Apele Române” s-a intervenit cu o completare la art. 3 in vederea evitării unor posibile divergențe cu utilizatorii.[image: image3.jpg]



Luând în considerare cele prezentate anterior, vă supunem spre aprobare Proiectul de ordin privind modificarea și înlocuirea anexei la Ordinul nr.2.451/2023 privind stabilirea frecvenței de monitorizare pentru categoriile de folosințe de ape. [image: image4.jpg]

